බස්නාහිර පළාත් අධ්‍යාපන දෙපාර්තමේන්තුවේ 2010 අන්තර් පාඨශාලීය මලල ක්‍රීඩා තරගාවලිය මිනි මැරතන් ධාවන තරගයේ බාලක හා බාලිකා ජයග්‍රහණයන් සියල්ලම කළුතර දිස්ත්‍රික්කයේ ක්‍රීඩක ක්‍රීඩිකාවන්ට හිමිවිය.බස්නාරි පළාතේ දිස්ත්‍රික්ක තුනේ අධ්‍යාපන කලාප එකොලහකින් ක්‍රීඩකයන් (65) ක්‍රීඩිකාවන් (15) 80 දෙනෙක් සහභාගිවූ මෙම මිනි මැරතන් තරගාවලිය පසුගියදා පානදුර මහානාම විදුහල අබියස සිට කළුතර කලාප අධ්‍යාපන කාර්යාලය අබියස දක්වා කිලෝ මීටර් 18 ක දුර ප්‍රමාණයක් සඳහා පැවැත්විණි.මෙම මිනි මැරතන් තරගයේ ජයග්‍රහාක ජයග්‍රාහිකාවන් පහත දැක්වේ.බාළිකා -ඉනෝකා දිල්රුක්ෂි (මතුගම ශාන්ත මේරි ම. වි.) අසන්ති ලංකා වාසනා (බේරුවල ම. වි.) පාදාගොඩ ම. වි., එල්. ඩී. ඉරේෂා ලක්මාලි (බුලත්සිංහල, පොලේගොඩ (ම. වි.)බාලක -කසුන් අකිරංග (බේරුවල පාදාගොඩ ම. වි.) බුද්ධික සමින්ත (පානදුර ශ්‍රී සුමංගල පිරිමි ම. වි.) අසංග (හොරණ තක්ෂිලා ම. ම. වි.)මෙම මැරතන් තරග අවසන් වූ අවස්ථාවේම බස්නාහිර පළාතේ සෞඛ්‍ය හා දේශීය වෛද්‍ය අමාත්‍ය ජගත් අංගගේ, බස්නාහිර පළාත් සභා මන්ත්‍රී විකුම් ගුණසේකර සහ බස්නාහිර අධ්‍යාපන දෙපාර්තමේන්තුවේ ක්‍රීඩා අධ්‍යක්ෂ උපාලි අමරතුංග යන මහත්වරුන් ජය සම්මාන සහතික පත් සහ ත්‍යාග ප්‍රදාන සිදු කරන ලදී.